kardosdrur/scandi-wiki huggingface dataset:
Monki

Monki er en svensk butikskæde med modetøj og tilbehør, grundlagt i 2006. Monki er et søsterselskab til Weekday og Cheap Monday. De tre varemærker var i begyndelsen ejet af Fabric Scandinavien, men blev delvist opkøbt af H&M i 2008, for så siden at blive helt opkøbt i slutningen af 2010. 

Den første butik blev åbnet i Gøteborg i 2006. Siden har kæden ekspanderet med flere butikker i Sverige og udvidet til Danmark, Norge, Finland, Holland, Tyskland, Storbritannien, Frankrig, Rusland, Malaysia, Hongkong, Japan og Kina.

Butikker i Danmark 
I Danmark findes der 10 Monki-butikker:

 Esbjerg
 Aalborg
 Aarhus
 Bruuns Galleri
 Guldsmedsgade 
 København
 Købmagergade
 Field's
 Fisketorvet
 Frederiksbergcentret
 Lyngby Storcenter
 Kronen

Kilder

Eksterne henvisninger 

 Officiel hjemmeside

Tøjbutikskæder i Danmark
Detailvirksomheder fra Sverige
Fabio Pecchia

Fabio Pecchia (født 24. august 1973) er en italiensk fodboldspiller.

Han var en del af Italiens trup ved Sommer-OL 1996.

Referencer

Eksterne henvisninger 

Fodboldspillere fra Italien
Simão Mate Junior

Simão Mate Junior (født 23. juni 1988) er en fodboldspiller fra Mozambique. Han har tidligere spillet for Mozambiques landshold.

Han har spillet for flere forskellige klubber i sin karriere, herunder Panathinaikos og Levante.

Han har spillet 42 landskampe for Mozambique.

Referencer

Eksterne henvisninger 

Fodboldspillere fra Mozambique
Jakub Słowik

Jakub Słowik (født 31. august 1991) er en polsk fodboldspiller. Han har tidligere spillet for Polens landshold.

Han har spillet 1 landskamp for Polen.

Referencer

Eksterne henvisninger 

Fodboldspillere fra Polen
Leandro Damião

Leandro Damião (født 22. juli 1989) er en brasiliansk fodboldspiller. Han har tidligere spillet for Brasiliens landshold.

Han har spillet 17 landskampe for Brasilien.

Referencer

Eksterne henvisninger 

Fodboldspillere fra Brasilien
Esmaël Gonçalves

Esmaël Gonçalves (født 25. juni 1991) er en fodboldspiller fra Guinea-Bissau. Han har tidligere spillet for Guinea-Bissaus landshold.

Han har spillet 1 landskampe for Guinea-Bissau.

Referencer

Eksterne henvisninger 

Fodboldspillere fra Guinea-Bissau
personer fra Bissau
Gerson Rodrigues

Gerson Rodrigues (født 20. juni 1995) er en fodboldspiller fra Luxembourg. Han er medlem af Luxembourgs fodboldlandshold.

Han har spillet 24 landskampe for Luxembourg.

Referencer

Eksterne henvisninger 

Fodboldspillere fra Luxembourg
Emil Salomonsson

Emil Salomonsson (født 28. april 1989) er en svensk fodboldspiller. Han har tidligere spillet for Sveriges landshold.

Han har spillet 7 landskampe for Sverige.

Referencer

Eksterne henvisninger 

Fodboldspillere fra Sverige
Ryosuke Kojima

Ryosuke Kojima (født 30. januar 1997) er en japansk fodboldspiller.

Han var en del af den japanske trup til Copa América 2019.

Referencer

Eksterne henvisninger 

Fodboldspillere fra Japan
Thitiphan Puangjan

Thitiphan Puangjan (født 1. september 1993) er en fodboldspiller fra Thailand. Han er medlem af Thailands fodboldlandshold.

Han har spillet 31 landskampe for Thailand.

Referencer

Eksterne henvisninger 

Fodboldspillere fra Thailand
University of Alabama

The University of Alabama er et offentligt amerikansk universitet i Tuscaloosa, Alabama. Det er grundlagt i 1820 og dermed Alabamas ældste universitet. Det er også det største.

University of Alabama var fra starten kun for hvide mænd. Fra 1892 blev det tilladt hvide kvinder at starte på andet studieår, hvis de var mindst 18 år og havde gennemført første år på en anden skole og bestod en optagelsesprøve. Fra 1897 blev det tilladt kvinder at starte som førsteårsstuderende.

Indtil 1960'erne kunne kun hvide mennesker studere på universitetet som følge af raceadskillelsespolitikken i USA's sydstater. Autherine Lucy blev optaget i 1956 efter en dom som forbød universitetet at afvise hendes ansøgning på grund af race, men hun blev suspenderet efter få dage med den begrundelse at man var ude af stand til at skabe et sikkert læringsmiljø for hende, og senere bortvist. De første ikke-hvide studerende startede i 1963.

Referencer 

Universiteter i Alabama
Etableret i 1820
Kléber Laube Pinheiro

Kléber Laube Pinheiro (født 2. maj 1990) er en brasiliansk fodboldspiller. Han har tidligere spillet for Brasiliens landshold.

Han har spillet 2 landskampe for Brasilien.

Referencer

Eksterne henvisninger 

Fodboldspillere fra Brasilien
Frédéric Bulot

Frédéric Bulot (født 27. september 1990) er en gabonesisk fodboldspiller. Han er medlem af Gabons fodboldlandshold.

Han har spillet 23 landskampe for Gabon.

Referencer

Eksterne henvisninger 

Fodboldspillere fra Gabon
Personer fra Libreville
Dostonbek Tursunov

Dostonbek Tursunov (født 13. juni 1995) er en uzbekistansk fodboldspiller. Han er medlem af Usbekistans fodboldlandshold.

Han har spillet 5 landskampe for Usbekistan.

Referencer

Eksterne henvisninger 

Fodboldspillere fra Usbekistan
Zabikhillo Urinboev

Zabikhillo Urinboev (født 30. marts 1995) er en uzbekistansk fodboldspiller. Han har tidligere spillet for Usbekistans landshold.

Han har spillet 2 landskampe for Usbekistan.

Referencer

Eksterne henvisninger 

Fodboldspillere fra Usbekistan
Metak

Metak var en en kroatisk rokgruppe, der var aktiv fra 1978-1981.

De første år: Che 1969-1977 
Den fremtidige bassist og leder af bandet, Mirko Krstičević, dannede sit første band kaldet Che, hvor han spillede basgitar. Han var 21 år, da han dannede sit første band efter uddannelsen. Efter bandets sammenbrud dannede Krstičević et rockeband, Metak, i foråret 1978.

Historie 
Bandet blev dannet i slutningen af november 1978 af bassist Mirko Krstičević .  Den oprindelige lineup var Ranko Boban (sanger), Mirko Krstičević (bas), Matko Jelavić (trommer), Željko Brodarić Jappa, et tidligere medlem af Delfini, (guitar). Deres første forestilling var på Split Festival samme år. I 1978 underskrev Metak en kontrakt med Diskoton og frigav to singler, "Šijavica" og "Gastarbajterska." Samme år forlod Ranko Boban bandet for at skrive sange for artister som Bijelo Dugme . Da Boban forlod bandet, overtog Željko Brodarić vokalopgaver, og hans bror Zlatko blev medlem af bandet som guitarist. I 1979 udgav Metak deres første album, U Tetrapaku (In Tetrapak). Krstičević ønsker at udgive en ny 2 singler, "Da Mi Je Biti Morski Pas" og "Rock'n Roller", Even Tough It's Written af Brodarić Brothers, deres hit single, "Da Mi Je Biti Morski Pas" ("Wish I Were En haj ") var en af de største jugoslaviske hits gennem alle tider og blev senere dækket af det split metal metalband Osmi Putnik . Det blev også en film med samme navn.  I 1979 udgav de to nye singler kaldet "Ona Ima Svoju Dragu Mamu" og Revoler, deres hit single, "Ona Ima Svoju Dragu Mamu" var et nummer 1 hit af bandet, samme år som de udgav deres første album, " U Tetrapaku ", Samme år, I 1980 var Metak på Bijelo Dugme 's Tour i JNA Stadium sammen med andre bands som Bijelo Dugme, Galija, Prljavo Kazalište, Parni Valjak, Aerodrom . De var på Poljud Staduim sammen med Galija, Azra, Drago Mlinarec, Aerodrom, Dado Topić .

Medlemmer 

 Željko Brodarić Jappa (guitar, vokal)
 Zlatko Brodarić (guitar)
 Mirko Krstičević (bas)
 Matko Jelavić (tromme, vokal)
 Doris Tomić (tastaturinstrumenter)
 Ranko Boban (vokal, 1978)

Diskografi

Albums 
 U tetrapaku (Jugoton, 1979)
 Ratatatatija (Suzy, 1980)
 Da mi je biti morski pas (Croatia Records, 1995) - opsamling

Singler 

 Šijavica / Gastarbajterska (1978)
 Ona ima svoju dragu mamu / Revolver (1979)
 Da mi je biti morski pas / Rock 'n' Roller (1980)

Bibliografi 
 tPetar Janjatović: Ex-YU rock enciklopedija 1960-2006,

Referencer

Eksterne henvisninger 
 

Rockgrupper fra Kroatien
Musikgrupper fra 1976
Musikgrupper opløst i 1981
Kuffert fuld af mursten

Kuffert fuld af mursten er femte studiealbum fra den danske musiker Claus Hempler. 

Det er samtidigt Hemplers første på dansk, og i radioudsendelsen Sange fra min bogreol på Danmarks Radio fortæller han, at den danske digter Inger Christensen var en stor inspiration i tilblivelsen af albummet. I 2020-udgaven af TV2-programmet 'Toppen af Poppen', fortalte Hempler, at det var oplevelsen med at synge på dansk i 2018-udgaven af programmet, der inspirerede ham til at indspille et album på sit modersmål.

Spor 
 "Navnet er Hempler"
 "Op"
 "Jeg Drømmer Om En Sang"
 "Tung Tweed i Juli"
 "Lang, Lang Dans"
 "Mig Ovenpå Dig, Dig Ovenpå Mig"
 "Gammel Travhest Takker Af"
 "Vejen Frem"
 "Humørbussen"

Referencer 

Album fra 2019
Claus Hempler-album
Bjerrum-længde

Bjerrum-længden  er den karakteristiske længde, hvor den elektrotatiske potentielle energi mellem to ladninger er lige så stor som den termiske energi. Jf. Coulombs lov er den potentielle energi :

hvor  er afstanden,  er elementarladningen, og  er den elektriske permittivitet. Den termiske energi  har derimod størrelsesordenen:

hvor  er temperaturen, og  er Boltzmanns konstant. Ved Bjerrum-længden er de to energier lig hinanden:

Bjerrum-længden er altså givet ved:

Den elektrostatiske interaktion mellem to ladninger i en opløsning kan altså siges at være ubetydelig, når de har mere end en Bjerrum-længde imellem sig. For fx vand ved stuetemperatur er længden 7,1 Å. Bjerrum-længden indgår bl.a. i udtrykket for Debye-længden.

Den er opkaldt efter den danske kemiker Niels Bjerrum (1879–1958).

Kildehenvisninger 

Elektrokemi
Dartmouth College

Dartmouth College er et privatejet amerikansk universitet i Hanover, New Hampshire som tilhører gruppen af universiteter kaldet Ivy League.

Dartmouth College blev grundlagt i 1769 af Eleazar Wheelock og er blandt de kun ni universiteter i USA som grundlagt før den amerikanske revolution.

Det blev grundlagt som en skole til at uddanne oprindelige amerikanere i kristen teologi og engelsk kultur, men trænede hovedsageligt kongregationalistiske præster i dets tidlige historie før universitetet gradvist blev mere sekulært og omkring starten af det 20. århundrede gik fra at være relativt ukendt til et nationalt førende universitet.

Med omkring 6.400 studerende er Dartmouth det mindste universitet i Ivy League. Det er stor konkurrence om at blive optaget. I 2019 blev kun 7,9 % af ansøgerne optaget. De optagne havde en gennemsnitlig score på 1501 ud af maksimalt 1600 på den standardiserede adgangsprøve SAT.

Dartmouths hovedcampus ligger på et 109 ha stort område ved Connecticut-floden. Universitetet fungerer med et kvartalssystem med studieåret inddelt i fire 10-ugers perioder. Dartmouth er kendt for fokus på bachelorstudier, dets studenterorganisationer (fraternities og sororities) og et stort antal skoletraditioner.

Dartmouth er konsekvent blevet inkluderet blandt de højest rangerede universiteter i USA i flere rankinglister for universiteter.

Referencer 

Universiteter i New Hampshire
Etableret i 1769
Ivy League
Dartmouth

Dartmouth kan henvise til flere ting:

Steder 
 Dartmouth (Nova Scotia) – by i Nova Scotia, Canada
 Dartmouth (England) – by i Devon, England
 Dartmouth Castle – borg ved Dartmouth, England
 Dartmouth (Massachusetts) – by i Massachusetts, USA

Institutioner 
 Dartmouth College – amerikansk Ivy League-universitet i Hanover, New Hampshire, USA
LLL

LLL kan have flere betydninger, heriblandt:

 LLL-algoritmen - en algoritme opkaldt efter Arjen Lenstra, Hendrik Lenstra og László Lovász
 Livslang læring - pædagogisk norm og proces
 La Leche League - oprindeligt amerikansk, nu international, organisation til fremme for amning

Se også 
 III
MMM

MMM kan have flere betydninger, heriblandt:

 Tallet 3000 i romertal
 MMM (selskab) - russisk pyramidespilsvirksomhed
 Mouvement Militant Mauricien - parti på Mauritius
 Middlemount Airport - australsk lufthavn med IATA-koden MMM
 Militærdekorationer:
 Den militære fortjenstorden (Canada), Order of Military Merit, hvis laveste niveau forkortes MMM
 Den militære fortjenstmedalje (Filippinerne), Military Merit Medal
 Den militære fortjenstmedalje (Sydafrika), Military Merit Medal

Se også 
 Mmm Mmm Mmm Mmm - sang af Crash Test Dummies
 M! - dansk mandeblad, hvis website har domænet mmm.dk
 3M - amerikansk virksomhed, som på børsen i New York har koden MMM
NNN

NNN kan have flere betydninger, heriblandt:

 New Nordic Norm - skibinding til langrend
 Norsk Nærings- og Nytelsesmiddelarbeiderforbund - et norsk fagforbund
 Naomi Nari Nam - amerikansk kunstskøjteløber
 Nippon News Network - japansk tv-netværk
OOO

OOO kan have flere betydninger, heriblandt:

 OpenOffice.org - en kontorpakke
 .ooo - et topdomæne
 Obsjtjestvo s ogranitjennoj otvetstvennostju (russisk Общество с ограниченной ответственностью) - en russisk selskabsform
 Out Of Office
Lukas Nilsson

Lukas Eric Oliver Nilsson (født 16. december 1996 i Ystad, Sverige) er en svensk håndboldspiller som spiller for Aalborg Håndbold og Sveriges herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Sverige
Håndboldspillere fra THW Kiel
Albin Lagergren

Albin Lagergren (født 11. september 1992 i Varberg, Sverige) er en svensk håndboldspiller som spiller for SC Magdeburg og Sveriges herrehåndboldlandshold.

Han deltog under EM i 2018 i Kroatien, og VM 2021 i Egypten.

Referencer

Eksterne henvisninger 

Håndboldspillere fra Sverige
Håndboldspillere fra SC Magdeburg
Håndboldspillere fra Rhein-Neckar Löwen
Olympiske håndboldspillere fra Sverige
Håndboldspillere ved sommer-OL 2020
Deltagere for Sverige ved sommer-OL 2020
Daniel Pettersson

Daniel Pettersson (født 6. maj 1992 i Eskilstuna, Sverige) er en svensk håndboldspiller som spiller for SC Magdeburg og Sveriges herrehåndboldlandshold.

Han deltog under EM i 2020 i Sverige/Østrig/Norge, og VM 2021 i Egypten.

Referencer

Eksterne henvisninger 

Håndboldspillere fra Sverige
Personer fra Eskilstuna
Håndboldspillere fra SC Magdeburg
Håndboldspillere ved sommer-OL 2020
Deltagere for Sverige ved sommer-OL 2020
Simon Jeppsson

Simon Jeppson (født 5. juli 1995 i Lund, Sverige) er en svensk håndboldspiller som spiller for SG Flensburg-Handewitt og Sveriges herrehåndboldlandshold.

Han deltog under EM i håndbold 2020 i Sverige/Østrig/Norge.

Referencer

Eksterne henvisninger 

Håndboldspillere fra Sverige
Håndboldspillere fra SG Flensburg-Handewitt
Stad (kommune)

Stad er en kommune i Vestland fylke i Norge, som blev etableret 1. januar 2020 ved sammenlægning af kommunerne Selje og Eid. Grundkredsene Totland, Bryggja og Maurstad fra Vågsøy kommune blev også lagt til Stad. Stad grænser til Sande, Vanylven og Volda i nord, til Stryn i øst, til Kinn i vest, og til Bremanger og Gloppen i sør. Højeste punkt i kommunen er Glitregga der er 1.297 moh.

Navnet kommer af halvøen Stad.

Kilder og henvisninger 

 Kommunens wedbsted

Kommuner i Vestland
Müllers Pakkhús

Müllers Pakkhús er et tidligere pakhus i Tórshavn, opført af skibsrederen og købmanden Søren E. Müller i slutningen af 1800-tallet. Bygningen blev i 1968 købt af kommunen og benyttes som koncert- og udstillingslokale.

Noter 

Bygninger, konstruktioner og anlæg i Tórshavn
Spillesteder
Luftfyr

Luftfyr er fyrtårne som er blevet brugt til hjælp med navigation af flyvemaskiner. Luftfyr anvendes stort set ikke længere.

Historie 
Kraftige luftfyr var opstillet ved lufthavne, og mindre kraftige fyr opstillet langs vigtige flyruter med 5-25 km's mellemrum. I begyndelsen af 1930'erne var der international opstillet ca. 1.400 luftfyr på 15.000 km flyrute, og ca. 250 lufthavne havde luftfyr.

I Danmark og Tyskland blev der i 1931 opstillet luftfyr til brug for natflyvning på ruten København-Hannover. På den danske del af ruten blev fyrene opsat i Karlstrup, Bunderød, Sjolte, Vigsnæs og Rødbyhavn. De fleste danske luftfyr blev nedlagt i 1949.

Et luftfyr i Ullerup på Amager ved Københavns Lufthavn blev først slukket i 1974.

I USA har der historisk været over 1.500 luftfyr. Fra 1972 var de kun i brug i staten Montana, og i 2017 blev det besluttet at nedlægge 16 ud af 17 tilbageværende luftfyr i de vestlige bjegområder i Montana.

Referencer 

Fyrtårne
Navigation
Luftfart
Johan Danielsen

Christian Sofus Johan Helenius Danielsen (født 25. juni 1888 i Tórshavn, død 6. juli 1953) var en færøsk postmester, sparekassedirektør og politiker (Sb). Han var indvalgt i det færøske Lagtinget fra Suðurstreymoy 1932–1936 og 1940–1943.

Liv og gerning 
Han var søn af postmester, sparebankdirektør og kammerråd Christian Cornelius Danielsen og hustru Anna Sofie Larsen. Han giftede sig omkring 1917 med Margrethe Müller, datter af købmand, skibsreder og lagtingsmand Søren E. Müller og hustru Margrethe Olsen. Deres eneste barn, en søn, døde som ung.

Johan Danielsen begyndte at arbejde i postvæsenet i 1904. Den 1. december 1922 blev han postmester på Færøerne ved hovedpostkontoret i Tórshavn. Han var også direktør for Færø Amts Sparekasse og bestyrelsesformand i AS Færø Amtstidendes Bogtrykkeri, som udgav sambandsorganet Dimmalætting, Amtstidende for Færøerne.

Han blev udnævnt til ridder af Dannebrogordenen og tildelt Dannebrogordenens Hæderstegn. Han blev også udnævnt til medlem af Den britiske imperieorden.

Han trådte tilbage med alderspension den 1. juli 1953, men døde uventet af hjertestop under en fisketur ved Saksun blot nogen dage senere.

Noter 

Lagtingsmedlemmer fra Færøerne
Riddere af Dannebrog
Personer tildelt Order of the British Empire
Personer fra Thorshavn
Midt-Telemark

Midt-Telemark er en kommune i Vestfold og Telemark fylke som  blev oprettet 1. januar 2020 ved sammenlægning af bygderne og de tidligere kommuner Bø og Sauherad. Midt-Telemark kommune har administrationscenter i Bø. Kommunen har godt 10.000 indbyggere. Højeste  punkt er Jøronnatten der er 1.274,8 moh.

Midt-Telemark kommune ligger i det større distrikt Midt-Telemark som også omfatter Nome kommune. Midt-Telemark kommune og Nome kommune samarbejder i regionrådet Midt-Telemarkrådet.  Kommunene Bø og Sauherad blev lagt sammen i 2020 og tog distriktsnavnet Midt-Telemark som kommunenavn ud fra et ønske om, at resten af distriktet, Nome, senere skal blive del af kommunen. En sammenlægning af  Bø, Sauherad og Nome var anbefalet af fylkesmanden.

Lunde, den ene af de to kommuner som blev lagt sammen til Nome i 1964, var frem til 1867 en del af Bø kommune.

Kommunevåben
Kommunevåbnet for Midt-Telemark kommune med  motivet med guldfelerne er baseret på Bøs kommunevåben, mens den blå farve bruges i Sauherads og Nomes våbner.

Geografi 
Midt-Telemark kommune vil fra etableringen bestå af to bygder og tidligere kommuner, Bø og Sauherad. Disse består af en blanding af landsbybebyggelse, gårde, landsbrugsarealer og naturområder, herunder skov og fjeld. Hovedbyen er Bø, som også vil være administrationsby. 
Midt-Telemark kommune grænser  til kommunerne Kviteseid og Seljord i vest, Notodden i nord, Kongsberg i øst, og Skien og Nome i syd.

Henvisninger 

 
Kommuner i Vestfold og Telemark
Oksywiekulturen

Oksywie-kulturen (tysk: Oxhöft-Kultur, polsk: Kultura oksywska) var en arkæologisk kultur, der eksisterede i det østlige Pommern omkring den nedre del af Vistula-floden fra det 2. århundrede f.Kr. til det tidlige 1. århundrede e.Kr. Den er opkaldt efter landsbyen Oksywie, der nu er en del af byen Gdynia i det nordlige Polen, hvor de første arkæologiske fund, der er typiske for denne kultur, blev opdaget.

Arkæologisk forskning i de seneste de seneste årtier i Pommern i Polen antyder, at overgangen fra den lokale variant af den pommeranske kultur til Oksywie-kulturen fandt sted i det 2. århundrede f.Kr. En forbindelse med den germanske stamme rugiere, som er omtalt hos Tacitus, er blevet foreslået.

Ligesom andre kulturer i Førromersk jernalder udviser Oksywie-kulturen karakteristika fælles med Jasdorf-kulturen og havde træk, der er typiske indenfor de baltiske kulturer. Oksywie-kulturens keramik og begravelseskikker indikerer stærke bånd til Przeworsk-kulturen. Mænd havde kun deres aske anbragt i velgjorte sorte urner med en fin finish og et dekorativt bånd. Deres grave blev forsynet med praktiske ting til efterlivet, såsom redskaber og våben. Typisk begravet med manden, ville denne kultur også placere enæggede sværd, og deres grave var ofte dækkede eller markerede med sten.

Kvinders aske blev begravet i huler og forsynet med feminine genstande.

Noter

Litteratur 
 Teresa Dąbrowska: "Oksywie-Kultur"(i: Reallexikon der Germanischen Altertumskunde (RGA). 2. Auflage. Band 22, Walter de Gruyter; Berlin/New York 2003; ; S. 45–54).
 Andrzej Kokowski: Archäologie der Goten. Goten im Hrubieszów-Becken. Lublin 1999, .
 Ewa Bokiniec: Podwiesk Fundstelle 2. Ein Gräberfeld der Oksywie-Kultur im Kulmer Land. Monumenta archaeologica barbarica T. 11. Warszawa 2005, .

Jernalder
Polens historie
Joachim 1. Nestor af Brandenburg

Joachim 1. Nestor (21. februar 1484 – 11. juli 1535) var kurfyrste af Brandenburg fra 1499 til 1535.

Ægteskab 
Som 16-årig blev han den 5. februar 1500 forlovet i Kiel med den 15-årige Elisabeth af Danmark, datter af Kong Hans af Danmark og Christine af Sachsen. På grund af deres unge alder blev brylluppet først afholdt den 10. april 1502 i Stendal i Brandenburg. Da brylluppet fandt sted midt under kong Hans' krig med Sverige, og mens Dronning Christine var under belejring i Stockholm, blev bruden ført af sin farbror, hertug Frederik af Gottorp (den senere Frederik 1. af Danmark), der samme dag blev gift med kurfyrst Joachims søster Anna.

Se også 
Markgrevskabet Brandenburg
Huset Hohenzollern

Referencer

Litteratur

Eksterne henvisninger 

Huset Hohenzollern
Kurfyrster af Brandenburg
Benny Nielsen (fodboldspiller)

Jørgen "Benny" Nielsen (født 17. marts 1951 i Frederiksværk) er en tidligere dansk fodboldspiller, som var den første dansker, der spillede med i en finale i Pokalvindernes Europa Cup, samt den europæiske Super Cup.

Benny Nielsen fik allerede i sin første sæson som senior i 1970 landsholdsdebut blot 19 år gammel i en EM-kvalifikationskamp mod Skotland. Han var samme år tæt på at vinde DM-guld med AB, men AB blev på sidste spilledag slået af B 1903 på bedre målscore. Han sluttede dog som ABs topscorer den sæson med ti mål.

I 1971 kom Benny Nielsen til den belgiske klub Cercle Brugge, hvor det blev til tre år. Her spillede han i to af sæsonerne bl.a. sammen med Morten Olsen, før Benny Nielsen i 1974 skiftede til en anden belgisk klub, RWDM i hovedstaden Bruxelles. Kresten Bjerre spillede for RWDM 1970-1977, bl.a. som anfører, den første udlænding som sådan i belgisk fodbold. Her blev Benny Nielsen belgiske mester allerede i sin første sæson, og i 1977 nåede Racing White og Benny Nielsen semifinalerne i UEFA Cup. Samme år blev han købt af den belgiske storklub Anderlecht, også fra Bruxelles.

Benny Nielsen vandt i 1978 Pokalvindernes Europa Cup med Anderlecht efter en sejr på 4-0 i finalen mod Austria Wien. Han blev dermed den første dansker, der spillede med i en finale i Pokalvindernes Europa Cup. Samme år blev Benny Nielsen den første dansker, som vandt den europæiske Super Cup, da Anderlecht over to kampe besejrede Liverpool FC 4-3. I 1981 blev han med Anderlecht belgisk mester for anden gang.

I 1981 skiftede Benny Nielsen klub til de franske mestre AS Saint-Etienne og var tæt på at vinde det franske mesterskab, men Saint-Etienne måtte nøjes med andenpladsen i den franske liga. En skade satte en stopper for den videre karriere for Benny Nielsen, der vendte tilbage til Danmark.

Benny Nielsen har siden arbejdet som træner, spilleragent og talentspejder. Siden 2015 har han været sportschef i Avarta.

Titler 
 Danmarksmesterskabet i fodbold
 Sølv: 1970

 Belgiske mesterskab
 Vinder: 1974-75, 1980-81
 Vice-mester: 1977-78, 1978-79

 Franske mesterskab
 Vicemester: 1982

 Pokalvindernes Europa Cup
 Vinder: 1977-78

 UEFA Super Cup
 Vinder: 1978

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Akademisk Boldklub
Fodboldspillere fra Racing White Daring Molenbeek
Fodboldspillere fra Cercle Brugge
Fodboldspillere fra RSC Anderlecht
Fodboldtrænere fra Danmark